বড় সড় বিপদ ঘটতে পারত। ঈশ্বর সহায় বলে শেষমেশ আর দুর্ঘটনা ঘটেনি। ভারত বনাম আফগানিস্তান ম্যাচে মহম্মদ শেহজাদ দাপট দেখালেন ব্যাট হাতে। মহম্মদ নবিও ৫৬ বলে ৬৪ রানের ঝোড়ো ইনিংস খেলেন। নবির ক্যাচ ধরতে গিয়েই বিপত্তি ডেকে এনেছিলেন ভারতের দুই ক্রিকেটার। 

এই বিষয়ে অন্যান্য খবর

নেতৃত্বে হাতবদল এশিয়া কাপে। ক্যাপ্টেনের আর্মব্যান্ড ফিরল ধোনির হাতে


বোলার ছিলেন খলিল আহমেদ। নবি বলটা তুলে মারতে গিয়েছিলেন। কভারে ফিল্ডিং করছিলেন দীনেশ কার্তিক। নবি বলটা শূন্যে তুলে মারায় কার্তিক ছুটতে শুরু করে দেন ক্যাচ ধরার জন্য। কুলদীপ যাদবও খেয়াল করেননি কার্তিক ক্যাচ ধরার জন্য ছুটছেন। দু’ জনের মধ্যে কোনও যোগাযোগই হয়নি। কেউ ‘কল’ও করেননি। যে যাঁর মতো ছুটতে শুরু করে দেন। শেষ পর্যন্ত অবশ্য কুলদীপ নবিকে তালুবন্দি করেন। কুলদীপ ও কার্তিকের মধ্যে হাল্কা সংঘর্ষও হয়। দু’ ক্রিকেটারই ছিটকে পড়েন। ভাগ্য ভাল বলতে হবে দু’ জনের। এই যাত্রায় তাঁরা দুর্ঘটনা এড়ান। 
 

M Nabi OUT c Kuldeep Yadav b Ahmed 🎳 64(56) 4x6 3x4
Afg 244/8 47.3 Ov
Rashid 6(10)#INDvAFG pic.twitter.com/OBGFtiYwKe
— Rancho (@Faisal_Abbas758) September 25, 2018